**H O T Ă R Â R E A NR. 124**

**din 27 octombrie 2016**

**privind aprobarea cheltuielilor legate de proiectul**

**"Reconversia și refuncționalizarea terenurilor și suprafețelor degradate neutilizate din Strada Fragilor Nr. 8, Municipiul Dej"**

**Consiliul local al Municipiului Dej,** întrunit în ședința ordinară din data de 27 octombrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 19.610 din data de 5 septembrie 2016, al Biroului Programe, Programul Operaţional Regional 2014-2020, axa Prioritară 5 - Îmbunătăţirea mediului urban şi conservarea, protecţia şi valorificarea durabilă a patrimoniului cultural, Prioritatea de investiții 5.2, Realizarea de acțiuni destinate îmbunătățirii mediului urban, revitalizării orașelor, regenerării și decontaminării terenurilor industriale dezafectate (inclusiv a zonelor de reconversie), reducerii poluării aerului și promovării măsurilor de reducere a zgomotului, prin care se propune spre aprobare **"Reconversia și refuncționalizarea terenurilor și suprafețelor degradate neutilizate din Strada Fragilor Nr. 8, Municipiul Dej"**, proiect avizat favorabil în ședința de lucru a Comisiei economice din data de 26 octombrie 2016;

În temeiul prevederilor Hotărârii Guvernului Nr. 28/2008 privind aprobarea conţinutului - cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

Ținând cont de prevederilor art. 36, alin. (4), lit. ”d”, ”e”, şi art. 45, alin. (2), lit.”a” şi ale art. 115, alin. (1), lit. ”b” din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** proiectul **"Reconversia și refuncționalizarea terenurilor și suprafețelor degradate neutilizate din Strada Fragilor Nr. 8, Municipiul Dej"** în vederea finanțării acestuia în cadrul Programului Operațional Regional 2014 - 2020, Axa prioritară 5 - Îmbunătăţirea mediului urban şi conservarea, protecţia şi valorificarea durabilă a patrimoniului cultural, prioritatea de investiții 5.2, Realizarea de acțiuni destinate îmbunătățirii mediului urban, revitalizării orașelor, regenerării și decontaminării terenurilor industriale dezafectate (inclusiv a zonelor de reconversie), reducerii poluării aerului și promovării măsurilor de reducere a zgomotului, nr. apelului de proiecte 2014-2020.

**Art. 2. Aprobă** valoarea totală a proiectului **"Reconversia și refuncționalizarea terenurilor și suprafețelor degradate neutilizate din Strada Fragilor Nr. 8, Municipiul Dej"**, în **cuantum de 10.362.925,04 lei (inclusiv TVA).**

**Art. 3. Aprobă** contribuția proprie în proiect a Municipiului Dej, reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în **cuantum de** **207.259,50** lei (inclusiv TVA), reprezentând cofinanțarea proiectului **"Reconversia și refuncționalizarea terenurilor și suprafețelor degradate neutilizate din Strada Fragilor Nr. 8, Municipiul Dej"**.

**Art. 4.** Sumele reprezentând cheltuieli conexe ce pot apărea pe durata implementării proiectului **"Reconversia și refuncționalizarea terenurilor și suprafețelor degradate neutilizate din Strada Fragilor Nr. 8, Municipiul Dej"**, pentru implementarea proiectului în condiții optime, se vor asigura din bugetul local al Municipiului Dej.

**Art. 5.** Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor din instrumente structurale.

**Art. 6. Se împuternicește primarul Municipiului Dej, Morar Costan**, să semneze toate actele necesare şi contractul de finanţare în numele Municipiului Dej.

**Art. 7.** Prezenta hotărâre se va comunica de către Secretarul Municipiul Dej în vederea ducerii sale la îndeplinire Primarului Municipiului Dej, Biroului Programe Dezvoltare, Direcţiei Economică, Direcției Tehnice şi Serviciului Juridic din cadrul Primăriei Municipiului Dej.

**Art. 8.** Prezenta hotărâre va fi adusă la cunoştinţa publică prin afişare la site-ul Consiliului Local Dej şi pe site-ul propriu Primăriei Municipiului Dej.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**